钦定古今图书集成/明伦汇编/闺媛典/第003卷 > 涑水家仪 > 《子妇》
## 钦定古今图书集成/明伦汇编/闺媛典/第003卷 > 涑水家仪 > 《子妇》

“凡为子为妇者，毋得蓄私财俸禄及田宅，所入尽归
之父母舅姑，当用则请而用之，不敢私假，不敢私与。”
“凡子事父母，妇事舅姑，天欲明，咸起盥漱、栉总，具冠
带，昧爽，适父母舅姑之所省问。”父母舅姑起，子供药
物，妇具晨馐，供具毕，始退，各从其事。将食，妇请所欲
于家，长退具而供之。尊长举著，子妇乃各退就食。丈
“夫妇人各设食于他所，依长幼而坐，其饮食必均一。
幼子又食于他所，亦依长幼席地而坐，男坐于左，女
坐于右，及夕食亦如之。”既夜，父母舅姑将寝，则安置
而退。居闲无事，则侍于父母舅姑之所，“容貌必恭，执
事必谨，言语应对必下气怡声，出入起居必谨，扶卫
之，不敢涕唾喧呼于父母舅姑之侧。”父母舅姑不命
之坐，不敢坐；不命之退，不敢退。

凡父母舅姑有疾，子妇无故不离侧，亲调尝药饵而
供之。

妇人无故不窥中门，妇人有故身出必拥蔽其面。男
仆非有缮修，及有大故不入中门，入中门妇人必避
之，不可避，亦必袖遮其面。女仆无故不出中门，有故
出中门，亦必拥蔽其面。